**Tiszavasvári Város Önkormányzata**

**Képviselő-testületének**

**216/2022. (VII.28.) Kt. számú**

**határozata**

**Sárbogárdi János önkormányzati ingatlanrész hasznosítására vonatkozó kérelméről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. A Képviselő-testület **bérbe adja Sárbogárdi János** Tiszavasvári, Kossuth u. 1/A. 2/6. szám alatti lakos részére a tiszavasvári **0358/172 helyrajzi** **számú** – a már folyamatban lévő telekalakítást követően 0358/177 hrsz-ú - önkormányzati „legelő” művelési ágú ingatlan azon **20 m2** nagyságú területét, mely a tulajdonában lévő tiszavasvári 0358/53 helyrajzi számú gépkocsi-tároló mellett található.

2. A Képviselő-testület **engedélyezi**, hogy a bérbe adott területen a bérlő **fémkonténert helyezzen el** – üzleti célú tevékenység kizárásával - saját célra, raktár funkcióval.

3. Bérleti jogviszony ideje: 2022. augusztus 15. napjától határozatlan időtartamra szól.

4. Bérleti díj: 6.300 Ft/hó + ÁFA, azaz 8.000 Ft/hó.

5. Felkéri a polgármestert, hogy tájékoztassa a kérelmezőt a Testület döntéséről.

6. Felhatalmazza a polgármestert a bérleti szerződés aláírására.

Határidő: 2022. augusztus 15. Felelős: Szőke Zoltán polgármester

**Szőke Zoltán dr. Kórik Zsuzsanna**

**polgármester jegyző**

216/2022. (VII.28.) Kt. számú határozat melléklete

